EkBass/fiwiki-20250220-pages-articles huggingface dataset:
Grigori

Grigorit eli Katselijat ovat apokryfisen toisen Henokin kirjan mukaan langenneita enkeleitä, joita suomenkielisessä RaamatussaVanha kirkkoraamattu (1933/38) kutsutaan nimellä Jumalan pojat. Nimi tulee kreikan kielen sanasta ἐγρήγοροι (egrḗgoroi); sen slaavinkielinen käännös on Grigori, "Katselijat", "ne, jotka valvovat"; kaldeankielen "vartija", "katsoja") Pseudepigrafinen, myös apokryfisiin kirjoihin kuuluva ensimmäinen Henokin kirja kertoo Grigoreista, mainiten mm. heidän nimensä ja lukumääränsä: Henokin kirja kertoo, että alun perin heidän tehtäviinsä kuului ihmiskunnan auttaminen sivilisaation alkuun. He eivät sopineet tähän tehtävään, vaan alkoivat opettaa ihmisille tieteitä, jotka Jumala oli kieltänyt. Näihin kuuluivat mm. astrologia ja magia. Tämän lisäksi he alkoivat tuntea himoa naisiin, joita heidän olisi pitänyt opastaa. Tämän vuoksi he ottivat fyysiset muodot voidakseen olla haluamiensa naisten kanssa. Seurauksena tästä olivat sekasikiölapset, nefilit.The Fallen Watchers - Grigori Jumala ei hyväksynyt tätä käytöstä ja poisti heidät tehtävistään vangiten heidät välitilaan. Vaikka he pyysivät Henokia puhumaan puolestaan, he pysyivät tässä välitilassa 70 sukupolven ajan.paranormality.com:grigori ==Raamatun lähteet== :1. Mooseksen kirja 6:4: ::"Siihen aikaan eli maan päällä jättiläisiä, ja myöhemminkin, kun Jumalan pojat yhtyivät ihmisten tyttäriin ja nämä synnyttivät heille lapsia; nämä olivat noita muinaisajan kuuluisia sankareita." ==Lähteet== ==Aiheesta muualla== *Creationism and the Early Church - Chapter 5 , Robert I. Bradshaw, 1998 * The Book of Enoch tr. by R.H. Charles (1917) Luokka:Raamatun olennot Luokka:Demonit
Juha Tulonen

Juha Tulonen (s. 21. kesäkuuta 1957) on entinen suomalainen lentopalloilija. Hän on voittanut kaksi SM-liigan pronssia. == Lähteet == Luokka:Suomalaiset lentopalloilijat Luokka:Vuonna 1957 syntyneet Luokka:Elävät henkilöt
Pianokonsertto nro 2 (Merikanto)

Aarre Merikanto sävelsi toisen pianokonserttonsa vuosina 1935–1937. Teos kantaesitettiin Helsingissä Sibelius-viikolla 12. kesäkuuta 1954 Tapani Valstan toimiessa solistina. Kyseessä on Merikannon ensimmäinen konsertto, joka edustaa hänen 1930-luvulla omaksumaansa uusklassista tyyliä. Teoksessa on kuitenkin myös romanttisia vaikutteita. Selkeimmin ne ovat havaittavissa teoksen hitaasta osasta, jossa on vaikutteita Rahmaninovin musiikista. Finaalissa keskeisessä asemassa ovat suomalaiskansalliset tanhurytmit, joita kuullaan ohimennen jo ensimmäisessä osassa.Fimic - Suomalaisen musiikin tiedotuskeskus Noin 25-minuuttinen teos koostuu kolmesta osasta. Ensimmäinen ja kolmas osa ovat eloisia; niiden väliin jää hidas osa, jossa pohdiskeleva ja tunteikas tunnelma vuorottelevat. == Osat == # Tranquillo – Allegro con spirito # Lento assai # Allegro assai == Lähteet == Luokka:Aarre Merikannon teokset Luokka:Pianokonsertot Luokka:1930-luvun musiikkiteokset
Sellokonsertto nro 2 (Merikanto)

Sellokonsertto nro 2 on Aarre Merikannon vuonna 1941 alun perin d-mollissa säveltämä sellokonsertto, josta hän teki uudistetun version kolme vuotta myöhemmin ilmoittaen itse säveltäneensä sen "täysin uudelleen". Teos edustaa uusklassista tyyliä, jonka säveltäjä oli omaksunut 1930-luvulla. Siihen on kuitenkin yhdistetty pelkistettyjä kansallisromanttisia piirteitä.Fimic - Suomalaisen musiikin tiedotuskeskus Teos kantaesitettiin Helsingissä 1949. == Osat == # Allegro # Andante # Vivace Andante-osassa keskeistä on laulavuus; tanssillinen, aiempiin osiin verrattuna keveä finaali seuraa sitä ilman taukoa. == Lähteet == Luokka:Aarre Merikannon teokset Luokka:Sellokonsertot Luokka:1940-luvun musiikkiteokset
Nauravan kulkurin paluu

Nauravan kulkurin paluu on Jean-Pierre Kuselan vuonna 1995 julkaistu CD- singlejulkaisu. Single sisältää Kuselan alun perin vuonna 1986 levyttämästä kappaleesta Naurava kulkuri tehdyn remiksatun version. Remiksattu versio sisältää yhden alkuperäiseen versioon kuulumattoman säkeistön. Single sisältää myös remiksatusta versiosta tehdyn Radio Edit -version sekä alkuperäisen vuonna 1986 levytetyn kappaleen. == Kappaleet == # # # Luokka:Suomalaiset musiikkikappaleet Luokka:Vuoden 1995 kappaleet Luokka:Huumorikappaleet
Vall d’Hebronin metroasema

Vall d’Hebron on Barcelonan metron linjan 3 ja linjan 5 asema, joka sijaitsee Passeig de la Vall d’Hebron -kadun alla Horta-Guinardón alueella Barcelonan kaupungin pohjoisosassa. Asema avattiin vuonna 1985, kun Lessepsin ja Montbaun välinen osuus valmistui. Vall d’Hebronin aseman vieressä sijaitsee Sant Genísin varikko, joka yhdistyy metroverkkoon aseman molemmilla puolilla. == Lähteet == ==Aiheesta muualla== *Vall d’Hebronin asema Trens de Catalunya -sivustolla Luokka:Barcelonan metroasemat
Nietos (kirjasarja)

Nietos on kolmen kirjan mittainen kirjasarja jonka kirjoittivat Maria Hämeen- Anttila ja Virpi Hämeen-Anttila.Otava: Nietos - Riffi Ensimmäinen osa "Nietos intro" julkaistiin vuonna 2007, toinen osa "Nietos Riffi" julkaistiin 2008 ja viimeinen osa "Fade out" 2009. == Juoni == === Intro === Kristian, joka on puoliksi englantilainen ja puoliksi suomalainen, muuttaa isänsä luota Lontoosta äidilleen Suomeen. Hän rakastaa musiikkia, ja perustaa kuuden luokkakaverinsa kanssa yhtyeen. Aluksi on vaikeaa, mutta pian alkaa mennä paremmin ja yhtye saa keikkoja ja pääsee jopa tunnetumman yhtyeen lämppäriksi. HS.fi Helsingin sanomat: kirjat: Nietos Intro === Riffi === Yhtye jatkaa keikkailua, ja vuoden kasassa ollut yhtye tekee demon, ja alkaa neuvotella levy-yhtiökiinnityksestä. He saavat yhtiöltä managerikseen vaikean henkilön, joka on vaativa ja siitä tulee yhtyeelle ensimmäiset ongelmat. Kristian, joka on perustanut yhtyeen on saanut sen laulajaksi Ainon ja seurustelee nyt Ainon kanssa. Aino ei kuitenkaan ole yhtyeen alkuperäisjäsen, ja levy-yhtiössä annetaan käsittää, että Ainon rooli bändissä kasvaisi ohi muiden ja alkuperäisten jäsenten ohi. Kristian ei kuitenkaan uskalla tehdä asialle mitään, sillä pelkää hieman itsekkään Ainon loukkaantuvan. Hänhän seurustelee Ainon kanssa, ja pelkää eroa. === Fade Out === Yhtye saa kahden vuoden työn teosta palkkioksi kiinnityksen levy-yhtiöön, tekee promovideon ja singlen. Singlen molemmat raidat soivat hyvin radiossa ja yhtye saa lisää ja lisää keikkapyyntöjä. Yhtyeen kosketinsoittajalla, Siirillä on paljon muita hommia, eikä Nietokselle tunnu olevan aikaa. Ainon ja Kristianin suhde rakoilee, ja lopulta Aino jättää Kristianin ja eroaa Nietoksesta. Kristian, Siiri, Milla, Timo ja Aleksi jäävät etsimään uutta solistia ja koko Nietoksen tulevaisuus on vaakalaudalla. == Lähteet == == Aiheesta muualla == * Otava.fi, Intro * Otava.fi, Riffi * Otava.fi, Fade out Luokka:Suomalaiset nuortenkirjat Luokka:Suomalaiset kirjasarjat
Luettelo Suomen maakuntalinnuista

:Hakusana maakuntalinnut ohjaa tänne. Maakuntalintuja käsittelevä kirja löytyy nimellä Maakuntalinnut (kirja). Suomen maakuntalintu on Suomen maakuntaa symboloiva ja kuvaava lintu. Lintutieteellisten yhdistysten liitto nimesi yleisöäänestyksen perusteella maakuntalinnut vuonna 1985. Ääniä saatiin 5 532 jonka lisäksi valintaperusteina käytettiin levinneisyyttä, vanhaa kansanomaista lintuperinnettä ja esteettisiä näkökohtia. Jokaisella Suomen maakunnalla on oma maakuntalintu. Linnuista 10 on varpuslintuja.Järvinen, s. 11–12 Myöhemmin valittiin vielä Pohjanmaalle maakuntalintu. Aikaisemmin, vuonna 1981 laulujoutsen valittiin Suomen kansallislinnuksi ja se oli suljettu pois maakuntalintuäänestyksestä. == Äänestys ja nimeämisprosessi == Yleisöäänestyksessä saatiin 5 532 ääntä, mutta koska useat maakunnat saivat saman linnun voittajaksi, piti valinta tehdä muin perustein. Esimerkiksi paljon ääniä saanut talitiainen ei tullut valituksi, koska se ei ollut millekään maakunnalle tyypillinen. Vaikeinta lajia oli löytää Kymenlaaksolle, koska sillä ei ole ominaista lintulajia. Valintaperusteina käytettiin levinneisyyttä, vanhaa kansanomaista lintuperinnettä ja esteettisiä näkökohtia. Näin ehdokkaiden lukumäärä jäi melko pieneksi ja valituksi tuli ”hyvä-äänisiä” (satakieli, mustarastas, käki), ”komeita” (merikotka, kurki, kuikka, metso, sääksi) ja ”kauniita” (punatulkku, kuhankeittäjä, sinirinta, sinitiainen) lintuja. Poikkeuksena voidaan pitää kiurua, joka ei ole erityisen kaunis tai hyvä-ääninen, mutta ihmisten suuressa suosiossa. Kansanperinteessä melko tuntemattomat, mutta maakuntalinnuiksi levinneisyytensä puolesta sopivat merikotka, mustarastas, satakieli, kuhankeittäjä, valkoselkätikka, sääksi, sinitiainen, isokuovi ja sinirinta. Esimerkiksi naakan perinnetiedot ja levinneisyys sopivat hyvin sen nimeämiseksi Varsinais-Suomen maakuntalinnuksi. Osa lajeista – punatulkku, metso, kuikka, västäräkki, kiuru ja käki esiintyvät miltei koko Suomessa, joten siten niillä ei ole mitään perusteltua maakuntaa levinneisyytensä puolesta. Toisaalta esimerkiksi käki esiintyy voimakkaasti Karjalan ja Kalevalan kansanperinteessä, joten se sopii Pohjois-Karjalan symboliksi. Merikotka ja valkoselkätikka ovat uhanalaisia ja harvinaisia, joten ne toimivat myös maakunnan luonnonsuojelun symboleina. == Maakuntalinnut == *Ahvenanmaa: merikotka *Etelä-Karjala: satakieli *Etelä-Pohjanmaa: isokuovi *Etelä-Savo: kuhankeittäjä *Kainuu: kuukkeli *Kanta-Häme: sääksi *Keski- Pohjanmaa: kiuru *Keski-Suomi: metso *Kymenlaakso: punatulkku *Lappi: sinirinta *Peräpohjola: riekko *Pirkanmaa: västäräkki *Pohjanmaa: tervapääsky *Pohjois-Karjala: käki *Pohjois-Pohjanmaa: kurki *Pohjois-Savo: kuikka *Päijät-Häme: valkoselkätikka *Satakunta: sinitiainen *Uusimaa: mustarastas *Varsinais-Suomi: naakka Järvinen, s. 16 == Katso myös == * Suomen maakuntatunnukset == Lähteet == * === Viitteet === == Aiheesta muualla == * *
Brokencyde

BrokeNCYDE on amerikkalainen crunkcoreyhtye. Yhtyeen perusti laulajat David Gallegos "Se7en" ja Michael Shea "Mikl" Albuquerquessa, Uudessa Mexicossa vuonna 2006. Levy-yhtiö: Break Silence Recordings.Muun muassa tunnetuimpia kappaleita ovat Freaxx "Bree Bree" ja "Get Crunk". Yhtyeen nimi "BrokeNCYDE" tulee sanoista "Broken Inside". == Jäsenet == * David Gallegos (Se7en) - laulu * Michael Shea (Mikl) - laulu * Jason/Julian (Phat J) - koskettimet, kitara, bassokitara, biitit, taustalaulu * Anthony Trujillo (Antz) - biitit, savukone, valot, taustalaulu == Albumit == * THA $C3N3 MiXTaPe (2007) * The Broken (2007) * BC13 (2008) * BC13 Mix (2008) * BC13 EP (2008) * I'm Not a Fan, But the Kids Like It! (2009) * Will Never Die (2010) * Mixtape short (2011) * Guilty Pleasure (2011) Luokka:Yhdysvaltalaiset yhtyeet
Vince Grella

Vincenzo "Vince" Grella (s. 5. lokakuuta 1979 Melbourne) on australialainen jalkapalloilija, pelipaikaltaan puolustava keskikenttäpelaaja. Hän edusti muun muassa useita italialaisseuroja sekä Englannin Valioliigassa pelannutta Blackburn Roversia. == Ura == Grella aloitti uransa Australian NSL-liigassa. Hän on maajoukkuetoveri Mark Brescianon hyvä ystävä ja he ovatkin pelanneet yhdessä lukuisissa seuroissa, kuten AIS:issa, Carltonissa ja Parmassa. Grella teki Serie A -debyyttinsä Empolissa ottelussa Juventusta vastaan. Grellan tehtävä oli pysäyttää Zinédine Zidane. Grella rakensi suosiotaan Italiassa pelatessaan Empolissa, saaden kunnioitusta italialaiselta medialta, valmentajilta ja pelaajilta. Grellan nimi liitettiin usein AC Milaniin vuonna 2003, mutta siirto tyrehtyi hänen tehdessä sopimuksen Parman kanssa vuotta myöhemmin. Parmassa joukkue joutui heti karsimaan paikasta korkeimmalla sarjatasolla, mutta säilyi Serie A:ssa. Grella nimettiin Parman kapteeniksi kaudeksi 2006–2007. Hän oli joukkueessa avainroolissa sen pitäen sarjapaikkansa. Kesäkuussa 2007 Grella teki kolmen vuoden sopimuksen Torinon kanssa. Torinossa pelatessaan Grella pelasi vakuuttavasti, vaikka oli osan ajan loukkaantuneena. Grellan maali Fiorentinaa vastaan oli ehdokas kuukauden maaliksi Serie A:ssa tammikuussa. Hän teki Italian vuosinaan vain kolme liigamaalia. Elokuussa 2008 Grella siirtyi Englannin Valioliigaan Blackburn Roversiin neljän vuoden sopimuksella. Häntä oltiin huhuiltu myös Fulhamiin. Grella debytoi Valioliigassa West Ham Unitedia vastaan. Pohjevamma piti Grellan sivussa noin kuukauden päästä. Hän palasi kotiottelussa Middlesbroughia vastaan ja hänet nimettiin ottelun parhaaksi pelaajaksi. == Maajoukkueura == Grella kuului Australian maajoukkueen vakionimiin. Hän edusti maata kesäolympialaisissa 2000 ja debytoi A-maajoukkueessa Englantia vastaan 2003. Hän vakuutti MM-kilpailuissa 2006 otteillaan ja oli ehdolla FIFA:n turnauksen tähdistökentälliseen. Grella nimettiin Australian joukkueeseen myös vuoden 2010 MM-kilpailuihin. Grellan vahvuuksina pidettiin hyvää taklauspeliä ja työntekoa. == Lähteet == Luokka:Australialaiset jalkapalloilijat Luokka:Vuonna 1979 syntyneet Luokka:Elävät henkilöt
Himanen

Himanen on suomalainen sukunimi, joka on muun muassa seuraavilla henkilöillä: * Hannu Himanen (s. 1951), diplomaatti * Juhana Himanen (1770–1819), maanviljelijä ja valtiopäivämies * Kalle Himanen (1904–1957), lähetyssaarnaaja, kirkkoherra ja kirjailija * Pekka Himanen (s. 1973), filosofi * Toivo Himanen (1905–1960), päätoimittaja.
Urho Örn

Urho Gabriel Örn (3. joulukuuta 1930 Helsinki – 5. huhtikuuta 2020 Helsinki)Kuolinilmoitus, Helsingin Sanomat 9.5.2020, s. C 18 oli suomalainen jalkapalloilija. Maalivahtina pelannut Örn edusti urallaan Helsingin Palloseuraa 1949–1956 ja 1965, Kiffeniä 1960–1961, Töölön Vesaa 1962, Helsingin Jalkapalloklubia 1963–1964. Hän voitti HJK:ssa Suomen mestaruuden 1964 ja Kiffenissä pronssia 1960. Kaikkiaan Örn pelasi kuuden mestaruussarjakauden aikana 81 ottelua. Örn pelasi Suomen maajoukkueessa kolme A-maaottelua ja yhden B-maaottelun vuosina 1960–1964. == Lähteet == Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Vuonna 1930 syntyneet Luokka:Vuonna 2020 kuolleet
Oleg Tširkunov

Oleg Anatoljevitš Tširkunov (, s. 15. marraskuuta 1958 Kirovsk) on Permin aluepiirin kuvernööri. Oleg Tširkunov on valmistunut Permin polyteknisestä instituutista ja Permin valtionyliopiston juridisesta tiedekunnasta. Oppiarvoltaan hän on taloustieteen kandidaatti. Tširkunov on toiminut Permin alueen lainsäädäntökokouksen edustajana ja liikemiehenä. Vuodesta 2001 hän oli Permin alueen edustaja Venäjän parlamentin federaationeuvostossa. Huhtikuusta 2004 lähtien hän toimi Permin alueen virkaatekevänä kuvernöörinä. Permin aluepiirin kuvernööri hänestä tuli joulukuussa 2005. Tširkunov harrastaa lukemista. Hän on naimisissa ja hänellä on kaksi poikaa. ==Lähteet== ==Aiheesta muualla== * Oleg Tširkunovin blogi * Permin aluepiirin kuvernöörin hallinnon sivusto Luokka:Permin aluepiiri Luokka:Venäläiset poliitikot Luokka:Vuonna 1958 syntyneet Luokka:Elävät henkilöt
.bf

.bf on Burkina Fason Internet-maatunnus,IANA .bf whois jota ylläpitää DELGI ja jonka rekisteröinnistä vastaa ONATEL. Tunnusta ei voi rekisteröidä lomakkeitse, vaan on lähetettävä Microsoft Word-pohjainen lomake täytettynä ilmoitettuun sähköpostiosoitteeseen. Tunnus otettiin käyttöön 1993. Rekisteröinnit tehdään suoraan toiselle tasolle lukuun ottamatta valtion käyttöön suunnattua .gov.bf-päätettä. == Lähteet == == Aiheesta muualla == * Rekisteröintilomake bf bf sv:Toppdomän#B
Kirjoitustulkki

Kirjoitustulkki on tulkki, joka kirjoittaa kaiken tilaisuudessa puhuttavan tietokoneella, ja teksti näkyy joko tietokoneen näytöllä (henkilökohtainen tulkkaus), valkokankaalla tai television näytöllä (yleistulkkaus). Tämä tulkkausmuoto on tarkoitettu erityisesti kuuroutuneille, mutta käy hyvin myös kuuroille ja vaikeasti huonokuuloisille henkilöille tulkkausmuodoksi. Luokka:Ammatit Luokka:Käännöstiede
Merja Laine

Merja Laine (o.s. Rytkönen, s. 6. helmikuuta 1955 Toulouse, RanskaUrheilumme Kasvot 8, sivu 546) on entinen suomalainen jalkapalloilija. Laine pelasi Helsingin Jalkapalloklubissa, jossa hän voitti seitsemän Suomen mestaruutta vuosina 1972–1975 ja 1979–1981. Lisäksi hän voitti Naisten Suomen Cupin 1981. Suomen maajoukkueessa hän pelasi kuusi A-maaottelua vuosina 1976–1978. Merja Laineen isä on maajoukkuejalkapalloilija ja -valmentaja Aulis Rytkönen, joka valmensi myös HJK:n naisia 1973–1975. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1955 syntyneet Luokka:Elävät henkilöt
.bg

.bg on Bulgarian Internet-maatunnus, jota ylläpitää Register.bg. Se on rekisteröitävissä ainoastaan Bulgarialaisille tai Bulgariaan sidoksissa oleville yrityksille ja yhteisöille. Tunnus otettiin käyttöön 1995. Hinta on tällä hetkellä 30€/vuosi, arvonlisävero mukaan luettuna 36€/vuosi. Aikaisemmin tunnus oli melko epäsuosittu, koska sen hinta oli suhteettoman korkea. == Aiheesta muualla == * IANA .bg whois bf bg sv:Toppdomän#B
.bh

.bh on Bahrainin Internet-maatunnus, jota ylläpitää BATELCO. Tunnus on saatavilla ainoastaan bahrainilaisille rekisteröidyille yrityksille, joilla on bahrainilainen puhelintunnus, johon tunnus laskutetaan. Tunnuksella on kahdeksan toisen tason tunnusta, .com.bh, .info.bh, .cc.bh, .edu.bh, .biz.bh, .net.bh, .org.bh ja .gov.bh. Tunnus otettiin käyttöön 1994. Rekisteröinneistä vastaa INET. == Aiheesta muualla == * IANA .bh whois bh bh sv:Toppdomän#B
.bi

.bi on Burundin Internet-maatunnus, jota ylläpitää Burundi National Center of Information Technology. Tunnus otettiin käyttöön 1996. Tunnuksella ei ole juuri rekisteröintirajoituksia, mutta sen käyttö on vähäistä. == Aiheesta muualla == * IANA .bi whois bf bi sv:Toppdomän#B
.bj

.bj on Beninin Internet-maatunnus, jota ylläpitää Office of Stations and Telecommunications of Benin. Verkkotunnukset on jaettu useihin toisen tason tunnuksiin. Verkkotunnusten nimille on tiukahkot pituus- ja merkkirajoitukset – rajoitettu 255 merkkiin (toisella asteella 63), minimipituus 3 merkkiä, ja eräitä muita. Tunnus otettiin käyttöön 1996. Rekisteröinti edellyttää yhteyksiä Beniniin. == Aiheesta muualla == * IANA .bj whois bj bj sv:Toppdomän#B
.bm

.bm on Bermudan Internet-maatunnus, joka on saatavilla ainoastaan Bermudassa rekisteröidyille yrityksille ja organisaatioille. Tunnuksen otettiin Bermudan korkeakoulussa käyttöön 1993. Rekisteröinnistä vastaa BermudaNIC ja tunnusta sponsoroi Bermudan hallitus. == Aiheesta muualla == * IANA .bm whois bm bm bm sv:Toppdomän#B
Sarvivuori

Sarvivuori on enimmäkseen 1990-luvulla rakennettu omakotialue Jyväskylässä Keljonkankaan, Päijänteen itärannan, Kinkomaan ja Sääksjärven välissä. Sen kadut on nimetty tuulten mukaan. Ehkä tunnetuimmat sarvivuorelaiset ovat Timo Rautiainen ja Olli Määttä. Alue on nimetty samannimisen maakohoaman mukaan, jonka korkeus n. 190 metriä. Luokka:Keljonkangas
Último Dragón

Yoshihiro Asai (; s. 12. joulukuuta 1966 Nagoya, Aichi)Ultimo Dragon Online World of Wrestling-sivustollaViitattu 16.7.2024 eli Último Dragón (ウルティモ ドラゴン) on japanilainen showpainija ja näyttelijä. Hänen pituutensa on 1,68 m ja painonsa 83 kg. ==Lähteet== Luokka:Japanilaiset showpainijat Luokka:Japanilaiset näyttelijät Luokka:Vuonna 1966 syntyneet Luokka:Elävät henkilöt
Äpyli ja Utu ptrui tänne prutui

Äpyli ja Utu ptrui tänne prutui oli vuosina 1979–1981 vaikuttanut yhtye Kesälahdelta Pohjois-Karjalasta. Yhtyeen nimi on kutsuhuuto, jolla Äpyli- ja Utu-nimisiä lehmiä kutsutaan laitumelta yöksi kotiin. Tyyliltään yhtyeen musiikki edusti uutta aaltoa ja punkia. == Jäsenet == * Jari Kupiainen – basso, laulu * Martti Kupiainen – kitara, melodika, rumpukone * Tuomo Sieviläinen – marakassit, laulu * Pablo Pamppunen – rummut * Veijo Loikkanen – kitara == Julkaisut == === Singlet === * ”Nykyaika” / ”Mitäs tämä sitten on” (1979, Miten niin ei -levyt) * ”Tämä ruumis” / ”Ihmisen poika” (1979, Johanna) * ”Viisitoista vaille kaksi” (nimellä Äpyli) (1980, Karva-levyt) * ”Junalla Timbuktuun” (nimellä Äpyli) (1981, Selecta) == Aiheesta muualla == * Äpyli ja Utu ptrui tänne prutui finnmusic.com-sivustolla Luokka:Suomalaiset uuden aallon yhtyeet Luokka:Suomalaiset punkyhtyeet
Kuhmalahden vaakuna

Kuhmalahden vaakuna oli Kuhmalahden kunnan tunnus. Aiheen kumokärki viittaa paikkakunnan nimessäkin esiintyvään lahteen, kun taas liekki kuvastaa korvenraivausta, jolla esi-isät muokkasivat metsää viljelysmaaksi. Vaakunan selitys on ”punaisessa kentässä hopeinen kumokärki, jossa punainen liekki”. Vaakunan on suunnitellut Gustaf von Numers, ja Kuhmalahden kunnanvaltuusto hyväksyi sen kokouksessaan 21. huhtikuuta 1961. Sisäasiainministeriö vahvisti vaakunan käyttöön 26. kesäkuuta samana vuonna. Vaakuna jäi epäviralliseksi kotiseutuvaakunaksi 2011, kun Kuhmalahden kunta liitettiin osaksi Kangasalaa. == Lähteet == * * Kuhmalahti Luokka:Gustaf von Numersin suunnittelemat kunnanvaakunat Vaakuna
Mary Parker Follett

Mary Parker Follett (3. syyskuuta 1868 – 18. joulukuuta 1933) oli yhdysvaltalainen sosiaalityöntekijä, liikkeenjohdon konsultti ja edelläkävijä organisaation ja organisaatiokäyttäytymisen tutkijana. Hän kirjoitti useita myös useita kirjoja ja lukuisia esseitä, artikkeleita ja puheenvuoroja demokratiasta, ihmissuhteista, poliittisesta filosofiasta, psykologiasta, organisaatiokäyttäytymisestä ja konfliktien ratkaisemisesta. Follett täydensi Max Weberin ajatuksia vallasta. "Theory of Social and Economic Organisations";Talcott Parsons, transl. 1947;distilled From Weber's multi- volume work, "Wirtschaft und GesellSchaft"(Economy and Society)Viitattu 5.6.2010 Follett täydensi Weberin auktoriteettilistaa asiantuntijan vallalla, määritteli 1920-luvulla valtion tahtoon ja käskyyn perustuvaksi vuorovaikutussuhteeksi. Hän jakoi vallan myös määräävään (engl. power-over) ja yhteiseen (power-with) valtaan. Edellinen on jaettu esimerkiksi pakkovaltaan, palkitsevaan valtaan, asemavaltaan, asiantuntijavaltaan ja henkilökohtaiseen valtaan. Jälkimmäisessä ihmiset innostavat toisiaan yhteisten intressien ja vastuiden kannustamina. Tämän puolen korostaminen teki Follettin organisaatioteoriasta nk. ihmissuhteiden koulukunnan ennakoijan.Tieteen ja ajattelun historiaa. Reijo Rasinkangas. Viitattu 5.6.2010 Hänen ajatuksiaan on käytetty ihmisten ja yhteisöjen johtamisen perusteina. Hän oli syntynyt Massachusettsissa ja vietti suuren osan elämästään siellä. Vuonna 1898 hän valmistui Radcliffe Collegesta, mutta ei saanut tohtorin arvoa, koska oli nainen. ==Teoksia== *The speaker of the House of Repsentatives (1896) * The New State (1918) *Creative Experience (1924) *Dynamic Adminstration: The Collected Papers of Mary Parker Follett (1942) ==Lähteet== ==Aiheesta muualla== *Mary Parker Follettin säätiön sivut Luokka:Sosiaalityön kehittäjät Luokka:Yhdysvaltalaiset henkilöt Luokka:Vuonna 1868 syntyneet Luokka:Vuonna 1933 kuolleet
James Mayn lelutarinat

James Mayn lelutarinat on James Mayn tekemä ohjelma, jossa hän haluaa todistaa, että kunnon ”vanhanajan” lelut ovat paljon parempia kuin esimerkiksi videopelit. == Jaksot == Jakso Nimi Ensiesitys Sisältö 1 ”Airfix” 27. lokakuuta 2009 Yritys koota täysikokoinen Spitfiren malli Airfix- rakennussarjasta. 2 ”Plasticine” 3. marraskuuta 2009 Plastoliini-puutarha ja osallistuminen sillä 2009 Chelsea Flower Show'hun. 3 ”Meccano” 10. marraskuuta 2009 Yritys rakentaa aito silta Meccanoilla. 4 ”Scalextric” 17. marraskuuta 2009 Kilpailu kahdella Scalextric-autolla Brooklandsin kilparadan reunalla Surreyssä. 5 ”Lego” 20. joulukuuta 2009http://uk-tv-guide.com/programme- details/BBC+2+London/20+December+2009/18%3A45/James+May%27s+Toy+Stories/Documentary/ Yritys rakentaa maailman ensimmäinen täysikokoinen talo Lego-palikoista. May rakensi jaksossa Legoista talon, jossa hän asui vuorokauden ja jonka arvoksi arvioitiin puoli miljoonaa euroa. 6 ”Hornby”DVD kansilehti. 25\. joulukuuta 2009http://bbc.co.uk/programmes/b00nqmlb/episodes/upcoming Barnstaplen ja Bidefordin yhdistäminen maailman pisimmällä pienoisrautatiellä. ==Lähteet== Luokka:Brittiläiset dokumenttiohjelmat Luokka:2000-vuosikymmenen televisiosarjat Luokka:BBC:n televisio-ohjelmat
Tartuffe

Tartuffe () on viisinäytöksinen komedia, jonka on kirjoittanut ranskalainen kirjailija Molière vuonna 1664. Komedia kertoo tekopyhyydestä. Sen nimihenkilö on kiihkeältä uskovaiselta vaikuttava Tartuffe, joka hyödyntää häikäilemättömästi rikkaan herra Orgonin vieraanvaraisuutta. Orgonin uhrautuessa Tartuffen hyväksi Orgonin lähipiiri joutuu kärsimään, ja alkaa ensimmäisenä huomata Tartuffen tekopyhyyden.Molièren Tartuffe . Uusi Suomi 14.4.2009. Tartuffesta on tehty elokuvasovitukset vuosina 1925 ja 1984.Tartuffe (haku). Elonet. Vuoden 1925 version ohjasi saksalainen Friedrich Wilhelm Murnau ja tuotti Ufa – Universum Film AG. Vuoden 1985 ranskalaisen version ohjasi Gérard Depardieu. == Keskeiset hahmot == Hahmo Kuvaus Orgon Talon isäntä, Elmiren aviomies, ihailee Tartuffea Tartuffe Orgonin vieras, joka yrittää vietellä Elmiren ja huiputtaa Orgonilta tämän omaisuuden Elmire Orgonin vaimo Mariane Orgonin tytär edellisestä avioliitosta, Valèren rakastettu Valère Orgonin tyttären Marianen rakastettu Dorine Marianen kamarineito, tarjoaa apuaan nuorille rakastavaisille Damis Orgonin poika edellisestä avioliitosta Cléante Elmiren veli Rouva Pernelle Orgonin äiti == Lähteet == == Aiheesta muualla == Luokka:Molièren näytelmät
Josh Billings

Josh Billings (20. huhtikuuta 1818 – 14. lokakuuta 1885), oikealta nimeltään Henry Wheeler Shaw, oli 1800-luvun loppupuolen toiseksi tunnetuin yhdysvaltalainen huumorikirjailija ja esitelmöijä (tunnetuin Mark Twain). Hän syntyi Lanesboroughissa Massachusettsissa ja työskenteli maanviljelijänä, kivihiilikaivostyöntekijänä, tutkimusmatkailijana ja huutokaupassa ennen kuin ryhtyi journalistiksi ja kirjailijaksi Poughkeepsiessä New Yorkissa vuonna 1858. Hän kirjoitti omaperäistä huumoria slangiksi poiketen oikeinkirjoituksesta. Luokka:Yhdysvaltalaiset kirjailijat Luokka:Vuonna 1818 syntyneet Luokka:Vuonna 1885 kuolleet
Nils Winter

Nils Winter (s. 27. maaliskuuta 1977) on saksalainen pituushyppääjä. Hän karsiutui Pariisin MM-kilpailuissa 2003 sekä vuoden 2004 Budapestin sisäratojen MM-kilpailuissa ja Ateenan olympialaisissa. Vuonna 2005 hän oli Madridin sisäratojen EM-kilpailuissa seitsemäs ja Helsingin MM-kilpailuissa 12:s. Hän sijoittui seitsemänneksi myös Birminghamin sisäratojen EM- kilpailuissa 2007. Vuonna 2009 hän voitti hopeaa Torinon sisäratojen EM- kilpailuissa, mutta karsiutui Berliinin MM-kilpailuissa. Hän karsiutui myös Pariisin sisäratojen EM-kilpailuissa 2011. Hänen ulkorataennätyksensä on 821 cm, jonka hän hyppäsi Bad Langensalzassa 11. kesäkuuta 2005. Sisäradoilla hän on hypännyt 822 cm Torinossa 8. maaliskuuta 2009 voittaessaan hopeaa sisäratojen EM-kilpailuissa. == Parhaat tulokset vuosittain == 2003 2004 2005 2006 2007 2008 2009 2010 2011 Ulkoradat 811 817 821 799 812 814 804 788 777 Sisäradat 790 802 802 781 794 777 822 764 792 ==Lähteet== Luokka:Saksalaiset pituushyppääjät Luokka:Vuonna 1977 syntyneet Luokka:Elävät henkilöt
Zamora (Espanja)

Zamora on kaupunki Luoteis-Espanjassa samannimisessä maakunnassa Kastilia ja Leónin itsehallintoalueella. Kaupungin asukasluku on noin 66 000Instituto Nacional de Estadística ja pinta-ala 149,28 neliökilometriä. Zamora sijaitsee Duero-joen rannalla. Kaupungin keskiaikaisessa keskustassa on lukuisia romaanista tyylisuuntaa edustavia rakennuksia, kuten Iglesia de San Ildefonso, Iglesia de San Cipriano ja Iglesia de Santa María Magdalena.http://www.spain.info/en/que-quieres/ciudades-pueblos/otros- destinos/zamora.html Kaupunginmuurin kolme porttia, Puerta de Doña Urraca, Puerta del Obispo ja Portillo de la Traición, ovat huomattavia. == Ilmasto == Zamorassa on Köppenin ilmastoluokituksen mukaan keskileveysasteiden aroilmasto. Vuoden keskilämpötila on noin 12 °C ja keskimääräinen sademäärä 360 millimetriä. Elokuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on tammikuu, jolloin keskilämpötila on noin 4 °C. Sateisin kuukausi on joulukuu, jolloin sataa keskimäärin noin 40 millimetriä. Heinäkuu puolestaan on kuivin kuukausi. Silloin keskimääräinen sadanta on 9 millimetriä. == Kuvia == 20100918 Zamora, Puente Piedra.jpg|Puente de Piedra Castillodezamora.jpg|Castillo de Zamora Zamora - Iglesia de San Ildefonso.jpg|Iglesia de San Ildefonso Zamora - Iglesia de San Cipriano (siglo XII).jpg|Iglesia de San Cipriano Puerta de Doña Urraca.JPG|Puerta de Doña Urraca Portillodelatraicion.jpg|Portillo de la Traición Murallas de Zamora. Puerta del Obispo.jpg|Puerta del Obispo Parador de Zamora 4.jpg|Palacio de los Condes de Alba y Aliste (Parador de Zamora) == Lähteet == === Viitteet === == Aiheesta muualla == Luokka:Kastilia ja Leónin kaupungit
Sinfonia nro 3 (Madetoja)

Leevi Madetoja sävelsi kolmannen sinfoniansa (op. 55) vuosina 1925–1926. Neliosainen teos kestää esitettynä puolisen tuntia. Madetoja ryhtyi sävellystyöhön Ranskassa. Hänen ranskalaiseen kulttuuriin kohdistamansa ihailun on katsottu toimineen teoksen henkisenä taustana. Siihen kuitenkin kuuluu myös suomalaisittain kaihoisa Adagio-osa. Rytmiikka on Madetojan viimeiseksi jääneessä sinfoniassa erityisen rikasta sen kolmannessa ja neljännessä osassa; paikoin säveltäjä on hyödyntänyt polyrytmiikkaa, kun tasa- ja kolmijakoista musiikkia kuullaan päällekkäin sävellettynä.Fimic.fi: Leevi Madetojan orkesteriteokset == Osat == # Andantino – Allegretto # Adagio # Allegro non troppo # Pesante, tempo moderato – Allegretto == Lähteet == Luokka:Leevi Madetojan teokset Luokka:Sinfoniat Luokka:1920-luvun musiikkiteokset
Christian Reif

Christian Reif (s. 24. lokakuuta 1984 Speyer) on saksalainen pituushyppääjä. Hän karsiutui Birminghamin sisäratojen EM-kilpailuissa 2007. Samana vuonna hän oli Osakan MM-kilpailuissa yhdeksäs. Vuonna 2010 hän sijoittui Dohan sisäratojen MM-kilpailuissa viidenneksi. Barcelonassa 2010 hän voitti Euroopan-mestaruuden ennätyksellään ja kisaennätyksellä 847 cm. Hän paransi ennätystään 20 cm.Barcelona 2010 – Miesten pituushypyn tulokset European Athletics Daegun MM-kilpailuissa 2011 hän oli seitsemäs tuloksella 819 cm. Hän karsiutui loppukilpailusta Lontoon olympialaisissa 2012. Hän sai pronssia Göteborgin EM-hallikilpailuissa 2013 tuloksella 807. Karsintakilpailussa hän oli hypännyt sisärataennätyksensä 815 cm. Moskovan MM-kilpailuissa hän sijoittui kuudenneksi tuloksella 822. == Kehitys vuosittain == 2004 2005 2006 2007 2008 2009 2010 2011 2012 2013 2014 Ulkoradat 783 790 819 780 818 847 826 826 827 849 Sisäradat 754 776 791 810 815 813 ==Lähteet== Luokka:Saksalaiset pituushyppääjät Luokka:Vuonna 1984 syntyneet Luokka:Elävät henkilöt
Nasica

Nasica voi viitata seuraaviin asioihin: * Koatien vanha tieteellinen nimi * Pitkänokkakipuajan suvun tieteellinen nimi * Publius Cornelius Scipio Nasica * Publius Cornelius Scipio Nasica Corculum * Quintus Caecilius Metellus Pius Cornelianus Scipio Nasica
FC Crotone

Football Club Crotone on italialainen jalkapalloseura, joka perustettiin vuonna 1923. Sen kotistadion on Stadio Ezio Scida, joka sijaitsee Crotonessa. Joukkue aloitti toimintansa nimellä Milone Crotone, ja se pelasi nykyistä Serie C:tä vastaavaa Prima Divisionaa aina toiseen maailmansotaan asti. Seura nousi ensi kertaa Serie A:han keväällä 2016 ja pelasi siellä kaksi kautta. Keväällä 2020 joukkue nousi uudelleen Serie A:han., mutta putosi jälleen keväällä 2021. == Entisiä pelaajia == * Antonio Mirante (2004–2005) * Pasquale Foggia (2005) * Jamal Alioui (2005–2006) * Abdelkader Ghezzal (2005–2008) == Lähteet == == Aiheesta muualla == * Kotisivu Crotone Luokka:Crotone
.bn

.bn on Brunein Internet-maatunnus, jota ylläpitää TelBru (Telecom Brunei Berhad), aikaisemmin Jabatan Telekom Brunei. Tunnuksella on toisen tason tunnukset .com.bn, .edu.bn, .gov.bn, .net.bn ja .org.bn. Tunnus otettiin käyttöön 1994. Se on rajoitettu Bruneissa rekisteröidyille yrityksille ja organisaatioille. == Aiheesta muualla == * IANA .bn whois bm bn sv:Toppdomän#B
Palencia

Palencia on samannimisen maakunnan pääkaupunki Pohjois-Espanjassa Kastilia ja Leónin itsehallintoalueella. Palencian asukasluku on 79 595 (2015).Instituto Nacional de Estadística == Ilmasto == Palenciassa on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 12 °C ja keskimääräinen sademäärä 440 millimetriä. Heinäkuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on toukokuu, jolloin sataa keskimäärin noin 50 millimetriä. Elokuu puolestaan on kuivin kuukausi. Silloin keskimääräinen sadanta on 17 millimetriä. == Kuvia == Catedral de San Antolín de Palencia - 01.jpg|Catedral de San Antolín (1300–1500-luku) Cristodelotero005.JPG|Victorio Macho: Cristo del Otero (1931) Palencia - Avenida Modesto la Fuente.jpg|Avenida Modesto la Fuente Palencia - San Miguel 01.JPG|Iglesia de San Miguel (1100-luku) Iglesia de San Lazaro en Palencia (exterior).jpg|Iglesia de San Lázaro == Lähteet == *Ayuntamiento de Palencia: What to see and do === Viitteet === == Aiheesta muualla == * Catholic Encyclopedia: Diocese of Palencia * Palencian kaupunginhallitus Luokka:Kastilia ja Leónin kaupungit
.bo

.bo on Bolivian Internet-maatunnus, jota ylläpitää ADSIB. Tunnukselle ei ole rekisteröintirajoituksia. Tunnukset rekisteröidään toiselle tai kolmannelle tasolle, maksu syyskuusta 2008 alkaen 200$/vuosi ja 40$/vuosi. Tunnus otettiin käyttöön 1991. Rekisteröinnistä vastaa NIC Bolivia ja tunnusta sponsoroi BolNet. == Aiheesta muualla == * IANA .bo whois bo bo sv:Toppdomän#B
AS Biellese

Associazione Sportiva Biellese on italialainen jalkapalloseura, joka perustettiin vuonna 1902. Se pelaa kaudella 2010-2011 Serie D:ssä. Joukkueen kotistadion on Stadio "Vittorio Pozzo" di Biella, joka sijaitsee Biellassa. AS Biellese pelasi parhaimmillaan Serie A:ssa kaudella 1928-1929. Serie B:ssä se pelasi viimeksi kaudella 1946-1947. ==Entisiä pelaajia== * Abdelkader Ghezzal (2006) ==Aiheesta muualla== * biellesecalcio.com Biellese Luokka:Biella
.br

.br on Brasilian Internet-maatunnus. Sitä ylläpiti aiemmin Brazilian Internet Steering Committee (Comitê Gestor da Internet no Brasil) ja vuodesta 2005 Brazilian Network Information Center (Núcleo de Informação e Coordenação do Ponto br). Rekisteröinti edellyttää kontaktia Brasiliaan. Verkkotunnuksissa voi käyttää portugalin kielen merkkejä. Tunnuksella on lukuisia toisen tason tunnuksia ja niiden käyttöön on tiukat säädökset. .br-tunnus otettiin käyttöön 1989. == Aiheesta muualla == * IANA .br whois br br sv:Toppdomän#B
Potos

Potos voi viitata seuraaviin: * Potós, kylä Thásoksen saarella Kreikassa * kinkaju eli kierteishäntäkarhu (Potos flavus), puolikarhulaji
.bs

.bs on Bahaman Internet-maatunnus, jota ylläpitää Bahaman korkeakoulu. Toisen tason tunnuksia on viisi. Tunnus otettiin käyttöön 1991. Rajoituksia ei ole lukuun ottamatta eräitä toisen tason tunnuksia, kuten .gov.bs. Rekisteröinnistä vastaa BSNIC. == Aiheesta muualla == * IANA .bs whois bs bs sv:Toppdomän#B
Muhsin Al-Ramli

Muhsin Al-Ramli (s. 1967) on irakilaissyntyinen kirjailija, runoilija, kääntäjä ja filosofian tohtori. Hän on julkaissut novelleja, romaaneja, runoja ja näytelmiä arabiaksi, espanjaksi ja englanniksi. Al-Ramli on asunut Espanjassa vuodesta 1995 ja suorittanut tohtorin tutkinnon filosofiassa, kirjallisuudessa ja espanjalaisessa filologiassa Madridin yliopistossa 2003. Väitöskirjan aiheena oli ”Islamilaisen kulttuurin jäljet Don Quijotessa”. Hän on kääntänyt useita espanjalaisia klassikoita arabiaksi. Hän työskentelee Alwah-kulttuurijulkaisun parissa sekä opettajana Saint Louisin yliopistossa Madridissa. == Lähteet == * http://www.uark.edu/campus- resources/uaprinfo/public_html/titles/fa03/alramli_crumbs.html * http://www.eltercernombre.com/libros/64/ * http://books.google.es/ == Aiheesta muualla == * http://muhsinalramli.blogspot.com/2010/01/runous-irakin-en- finlandes.html * Biography in the magazine of the 19th International Poetry Festival of Medellin * Documentary in the Spanish Channel TVE, about: The Iraqi writer Muhsin Al-Ramli. * Al-Ramli: "I Am Iraq" / By Constanza Vieira / IPS * Poem by Muhsin Al-Ramli / review (BLACK RENAISSANCE NOIRE), Vol7 Nº2, 2007 New York * Review / Scattered Crumbs / Family Matters / by Harold Braswell * from Scattered Crumbs by Muhsin Al-Ramli * http://muhsinalramli.blogspot.com/ Luokka:Irakilaiset kirjailijat Luokka:Vuonna 1967 syntyneet Luokka:Elävät henkilöt
.bt

.bt on Bhutanin Internet-maatunnus, jota ylläpitää Bhutan Ministry of Communications. Rekisteröinnistä vastaa Bhutan Telecom. Tunnus otettiin käyttöön 1997. Se ei ole kovin laajalti käytetty. == Aiheesta muualla == * IANA .bt whois bt sv:Toppdomän#B Luokka:Bhutanilaiset viestimet
Suokissa

Suokissa voi tarkoittaa seuraavia asioita: * suokissa, monivarpaisesta kissasta toisinaan käytetty nimitys * suokissa, viidakkokissalle (Felis chaus) ehdotettu uusi nimi
.bw

.bw on Botswanan Internet-maatunnus. Tunnusta on vuodesta 2013 lähtien ylläpitänyt Botswanan viestinnän säätelyvirasto (, BOCRA). Tunnus otettiin käyttöön vuonna 1993. Sen ylläpidosta vastasi aluksi Botswanan yliopisto, sitten vuodesta 1996 lähtien käytännössä Botswana Telecommunications Corporation (BTC). Vuonna 2009 Botswanan hallitus valtuutti tunnuksen ylläpitäjäksi Botswanan viestintäviraston (, BTA). Tunnusta ei voi rekisteröidä internetitse, vaan se täytyy rekisteröidä paperimuotoisella hakemuksella. Suurin osa rekisteröinneistä on tehty kolmannelle tasolle. == Lähteet== == Aiheesta muualla == * IANA .bw whois bw bw sv:Toppdomän#B
.by

.by on Valko-Venäjän Internet-maatunnus, jota ylläpitää Valko-Venäjän tasavallan presidentin tietoturvakeskus (Государственный центр безопасности информации при Президенте Республики Беларусь). Lyhenne BY tarkoittaa Belarus, Byelorussia, mitä käytettiin Neuvostoliiton aikana. Tunnus otettiin käyttöön 1994. Vähintään toisen asteen tunnukset on tiukasti rajattu Valko-Venäjälle. == Aiheesta muualla == * IANA .by whois by by sv:Toppdomän#B
Canon Rock

Canon Rock on taiwanilaisen muusikon Jerry Changin (JerryC) kahdessa viikossahttp://www.nytimes.com/2006/08/27/arts/television/27heff.html?_r=1 tekemä neoklassinen metalli sovitus Johann Pachelbelin Canon in D Major sävellyksestä. Kappale on saanut huomattavaa julkisuutta Internetissä siitä tehtyjen lukuisten cover-versioiden vuoksi. Alkuperäinen versio julkaistiin videona Google Videosissa.http://video.google.com/videoplay?docid=8590308394895590930 ==Coverit== Canon Rockista on tehty alkuperäisen sovituksen lisäksi useita cover-versioita, joista tunnetuimpia ovat videopalvelu YouTuben käyttäjien MattRachin ja guitar90:n (Lim Jeong-Hyun, alias Funtwo) kanaville ladatut versiot. Julkaisunsa jälkeen Canon Rockista tuli varsinainen ilmiö YouTubessa, jonne siitä on julkaistu lukematon määrä videoita. Video Funtwon versiosta on kerännyt YouTubessa jo yli 80 miljoonaa katsojaa ollen näin yksi YouTuben katsotuimmista videoista.http://www.youtube.com/watch?v=QjA5faZF1A8http://www.youtube.com/videos?s=mp&t;=a&cr;=US&p;=2 == Lähteet == ==Aiheesta muualla== * New York Times-lehden artikkeli Canon Rockista * MattRachin uusin videoitu versio Canon Rockista * JerryC:n alkuperäinen versio Luokka:Internet-ilmiöt
Esposizione Universale di Roma

Esposizione Universale di Roma (EUR, alkuperäiseltä nimeltään E42) on suuri rakennusten keskittymä Rooman esikaupunkialueella, joka on myös merkittävä liike-elämän keskus. Rakennustyöt aloitti vuonna 1935 Italian fasistijohtaja Benito Mussolini, jolla oli tarkoitus juhlistaa kaksikymmentävuotiasta fasismia vuonna 1942, suunnitellun mutta sittemmin sodan vuoksi peruuntuneen maailmannäyttelyn yhteydessä. Alkuperäisten suunnitelmien mukaan E42 olisi yhdistänyt Rooman kaupungin lounaasta suoraan meren rantaan Lido di Ostian kaupunkiin. Suunniteltu laajennus ei toteutunut toisen maailmansodan syttymisen vuoksi EUR tarjoaa laaja-alaisen näkymän siitä, miltä Italia näyttäisi, mikäli fasistihallitus ei olisi kaatunut. Kaikista edustavin fasismin aikaisesta suunnitelmista on Palazzo della Civiltà Italiana (1938–1943), josta muodostui koko hankkeen tunnus, joka on tunnettu siitä lähtien nimellä "Colosseo Quadrato" (”neliö-Colosseum”). Toisen maailmansodan jälkeen Rooman kaupunginisät ymmärsivät, että heillä oli jo valmiina Rooman historiallisen keskustan ulkopuolella liike-elämän keskuksen perustat vuosikymmeniä ennen kuin muut pääkaupungit edes suunnittelivat sellaisia, kuten Lontoon Docklands tai La Defence Pariisissa. Keskeneräisiä fasismin aikaisia rakennuksia viimeisteltiin 1950- ja 1960-luvuilla valmiiksi, ja uusia rakennuksia rakennettiin nykytaiteen tyylisuunnan mukaisesti toimistoiksi sekä hallituksen ministeriöille, ja ne ympäröitiin laajoilla puutarhoilla ja puistoilla. Moni italialainen yhdistää EURin leveään elämään ja helppoon rahaan, mutta useat expatriaatit Pohjois-Amerikasta valitsevat paikan sen vuoksi, että se on lähellä historiallista keskustaa ja asuinrakennukset ovat uudempia ja infrastruktuuri paremmassa kunnossa. Lisäksi EUR on lähellä kansainvälistä lentokenttää ja sinne on helppo päästä autolla. Yhteyksiä parantavat entisestään Rooman metron B-linja sekä Rooman ja Lidon välinen rautatieyhteys. Muita nähtävyyksiä EURin alueella ovat Museum of Roman Civilization, Pigorini National Museum of Prehistory and Ethnography, vuoden 1960 kesäolympialaisten areena PalaEUR (nyt PalaLottomatica), suunnittelijoinaan Pier Luigi Nervi ja Marcello Piacentini sekä LunEur Luna Park (avoinna 1953 ja 2008 välisen ajan). == Aiheesta muualla== * *Exploring Eur - Cultural Itineraries by the Tourist Office of Rome. * EUR in RomeArtLover Luokka:Rooman rakennukset ja rakennelmat
Eur (täsmennyssivu)

EUR voi viitata ainakin seuraaviin: * EUR, Euroopan unionin yhteisvaluutan euron ISO 4217 -koodi * Esposizione Universale di Roma, suuri rakennuskompleksi sekä liike-elämänkeskus Roomassa, Italiassa * Rotterdamin Erasmus-yliopisto (Erasmus Universiteit Rotterdam), alankomaalainen yliopisto * EUR-Lex, Euroopan unionin virallinen verkkosivusto.
Ossi-Pekka Valta

Ossi-Pekka Valta (s. 22. marraskuuta 1991) on suomalainen mäkihyppääjä ja mäkihyppyvalmentaja. Hän edusti hyppyurallaan Marttilan Murtoa ja Lahden Hiihtoseuraa. Valta lopetti urheilu-uransa vuonna 2017. Hän on toiminut Suomen naisten mäkihyppymaajoukkueen päävalmentajana. == Saavutukset == * SM-kulta alle 18-vuotiaiden kilpailussa 2009 Lahti * Pienmäen SM-kulta 2008 Paimio == Lähteet == * * * * ===Viitteet=== Luokka:Suomalaiset mäkihyppääjät Luokka:Suomalaiset mäkihyppyvalmentajat Luokka:Vuonna 1991 syntyneet Luokka:Elävät henkilöt
BTU

BTU (Btu) eli brittiläinen terminen yksikkö (British thermal unit) on perinteinen brittiläinen energian yksikkö, joka vastaa 1,055 06 kilojoulea ISBN 952-5420-93-0. Määritelmän mukaan se vastaa energiamäärää, joka tarvitaan lämmittämään yhden fahrenheit-asteen verran naula vettä. Se on käytössä edelleen sähkön- ja lämmöntuotannossa, sekä lämmitys- ja ilmastointilaitteissa. Sen käyttöä on korvattu SI-järjestelmän yksiköillä mutta niitä käytetään hyvin usein rinnakkain. Useimmiten yksikköä käytetään Kanadan ja Ison-Britannian markkinoille suunnatuissa laitteissa, jonka vuoksi esimerkiksi myös muualla myydyissä ilmastointilaitteissa mainitaan sen BTU- arvo. Esimerkiksi 9000 BTU/h kapasiteetti vastaa jatkuvaa 2,6 kW tehoa. Arvo kuvaa lämmönsiirtokapasiteettia, ei laitteen käydessään kuluttamaa energiaa. == Lähteet == Luokka:Energian yksiköt
Southernplayalisticadillacmuzik

Southernplayalisticadillacmuzik (Southern Playalistic Cadillac Muzik) on OutKast-yhtyeen debyyttialbumi, joka julkaistiin 26. huhtikuuta 1994. Albumi myi Yhdysvalloissa platinaa. Southernplayalisticadillacmuzik nousi Billboard 200 -listalla parhaimmillaan 20. sijalle Player's Ball -hitin avustuksella. Albumin gangsta-tyyliset sanoitukset eivät juurikaan enää toistuneet yhtyeen tulevissa albumeissa. Big Boi äänitti albumia varten kappaleen West Savannah, joka päätyi kuitenkin vuoden 1998 Aquemini-albumille. Albumilta julkaistiin kolme singleä: "Player's Ball", "Southernplayalisticadillacmuzik" ja "Git Up, Git Out". ==Kappaleet== # "Peaches" – 0:51 # "Myintrotoletuknow" – 2:40 # "Ain't No Thang" – 5:39 # "Welcome to Atlanta (Interlude)" – 0:58 # "Southernplayalisticadillacmuzik" – 5:18 # "Call of Da Wild" (feat. Goodie Mob) – 6:06 # "Player's Ball [Original version]" – 4:21 # "Claimin' True" – 4:43 # "Club Donkey Ass (Interlude)" – 0:25 # "Funky Ride" – 6:31 # "Flim Flam (Interlude)" – 1:15 # "Git Up, Git Out" (feat. Goodie Mob) – 7:27 # "True Dat (Interlude)" – 1:16 # "Crumblin' Erb" – 5:10 # "Hootie Hoo" – 3:59 # "D.E.E.P." – 5:31 # "Player's Ball (Reprise)" – 2:20 ==Singlet== "Player's Ball" *Julkaistu: 22. marraskuuta 1993 * Musiikkivideon ohjaaja: Sean "Puff Daddy"/"Diddy"/"SeanJohn" Combs "Southernplayalisticadillacmuzik" *Julkaistu: 20 kesäkuuta 1994 "Git Up, Git Out" *Julkaistu: 10. lokakuuta 1994 ==Aiheesta muualla== *Arvostelu allmusic.com:issa Luokka:Vuoden 1994 albumit Luokka:Vuoden 1994 esikoisalbumit Luokka:OutKastin albumit
Yhtenäiskulttuuri

Yhtenäiskulttuuri tarkoittaa kulttuuria, jossa samat arvot ja ihanteet vallitsevat kaikilla osa-alueilla, niin tieteen, taiteen kuin arkielämänkin piirissä. Kaikilla on suunnilleen sama käsitys siitä, mikä on oikein ja mikä väärin.Etälukion uskonto, kurssi 2 ==Yhtenäiskulttuuri Suomessa== Suomen kulttuurihistoria- ja historiateoksissa sekä kansankulttuurin yleisesityksissä mainitaan usein, että Suomessa on siirrytty vanhasta yhtenäiskulttuurista 1800- ja 1900-luvun kuluessa kaupunkimaiseen yleiskulttuuriin, sekä toisen maailmansodan jälkeisinä vuosikymmeninä moniarvoiseen yhteiskuntaan. Mentaliteettien tutkimuksessa on painotettu muutosten hitautta.Seppo Knuuttila - Suomalainen yhtenäiskulttuuri, onko sitä? Esitelmä Jyväskylässä 8.4.1999 Vaikka yhtenäiskulttuurin murtuminen oli alkanut Suomessa toisen maailmansodan jälkeen, vielä 1960-luvun alussa Suomi oli tiukan yhtenäinen maa, jossa tapahtui varsin vähän muutoksia. Lopullinen kuolinisku yhtenäiskulttuurille oli maaltamuutto, jonka ansiosta vanhat valtarakenteet ja instituutiot eivät enää hallinneet ihmisiä. Keskeinen ihmisiä yhtenäiskulttuurista irrottanut tekijä oli individualisoituminen eli yksilöllistyminen. Ihmiset alkoivat haluta suurempaa vapautta itseään koskevissa päätöksissä.Tampereen Vapaa- ajattelijat, Pakanasanomat 1/2003: Individualisoituminen johtaa maallistumiseen ==Katso myös== *Globalisaatio ==Lähteet== Luokka:Kulttuurintutkimus
Juupajoen vaakuna

Juupajoen vaakuna on Juupajoen kunnan tunnus. Aiheen tunnukset viittaavat kahteen tärkeään kunnassa vaikuttaneeseen laitokseen. Havunoksa kuvaa nykyään satavuotiasta Hyytiälän metsäasemaa, ja vuota sittemmin lakkautettua Korkeakosken kenkätehdasta. Vaakunan selitys on ”hopeakentässä punainen vuota, jossa kultainen havunoksa.” Vaakunan on suunnitellut Olof Eriksson, ja Juupajoen kunnanvaltuusto hyväksyi sen kokouksessaan 24. marraskuuta 1956. Sisäasiainministeriö vahvisti vaakunan käyttöön 26. huhtikuuta 1957. == Lähteet == * * Juupajoki Vaakuna
Buchanan Streetin metroasema

Buchanan Street on Glasgow'n metron vilkkain asema. Se sijaitsee erään Glasgow'n pääkaduista, Buchanan Streetin alla. Asemalta on yhteys Buchananin linja-autoasemalle ja Glasgow Queen Streetin rautatieasemalle liukukäytävän välityksellä. Asema on rakennettu vuonna 1896. Buchanan Streetin asemalla oli alun perin yksi raiteiden välissä sijaitseva laituri. 1970-luvun lopun uudistamistoimien yhteydessä toisen raiteen ulkoreunalle rakennettiin lisäksi uusi laituri. Buchanan Street on St. Enochin lisäksi järjestelmän ainoa asema, jonka lippuhalli on maanalainen. Asemalle on kaksi sisäänkäyntiä, jotka molemmat sijaitsevat keskellä nykyisin kävelykatuna olevaa Buchanan Streetiä. Luokka:Glasgow’n metroasemat
Pirmin Schwegler

Pirmin Schwegler (s. 9. maaliskuuta 1987 Ettiswil, Sveitsi) on sveitsiläinen jalkapalloilija. 179 senttimetriä pitkän Schweglerin pelipaikka on keskikentällä. Hän edustaa Saksan Bundesliigan Frankfurtia. Schwegler aloitti ammattilaisuransa FC Luzernissa. Kesällä 2005 hän siirtyi Young Boysiin ja vain yhden kauden jälkeen saksalaiseen Leverkuseniin. 18. heinäkuuta 2009 hän siirtyi kolmen Leverkusenissa vietetyn vuoden jälkeen nykyiseen seuraansa kolmivuotisella sopimuksella. Sveitsin maajoukkueessa Schwegler teki ensiesiintymisensä vuonna 2009. Päävalmentaja Ottmar Hitzfeld valitsi hänet MM-kilpailuihin 2010. Schweglerin veli Christian on myös ammattilaisjalkapalloilija. == Lähteet == Luokka:Sveitsiläiset jalkapalloilijat Luokka:Vuonna 1987 syntyneet Luokka:Elävät henkilöt